《代湖南张运使贺蔡右丞》
宋代·华镇

高步英躔恰妙龄，曙华相照有馀荣。早逢周室遵儒雅，亲见文公迓太平。

可但清标称玉润，共知具体得金声。庙堂方契千年会，侧听康哉语载赓。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。